als_Latn dik_Latn sag_Latn
Duket se përgjithësimi që i është bërë muslimanëve në të gjithë botën, mbas aktit të shëmtuar të vëllezërve Kouachi ndaj revistës satirike “Charlie Hebdo” dhe më vonë pengmarrja në një dyqan në Paris, kanë ngjallur mjaft zemërim në cdo vend ku ka një përqindje të caktuar muslimanësh.
A është e drejtë në fakt, të përgjithësohen të gjithë personat e kësaj feje vëtem nga akti i disa personave, të cilët nuk janë verifikuar ende nëse janë vërtet pjestarë të Al Kaedës apo jo?
Pavarsisht përgjigjes, ky përgjithësim i ndodhur dhe përshkallëzimi i racizmit ndaj muslimanëve ka bërë që në vende të ndryshme të botës të organizohen protesta. Një u mbajt sot në Palermo, Itali në 17:00 me orën lokale. Ky një vend i cili është edhe një vend zbarkimi për klandestinët apo emigrantët nga kontinenti i Afrikës, ka qënë qendra e një proteste nga muslimanët që jetojnë atje. Ata kanë marrë pjesë në shënjë proteste për të drejtën e tyre për të mos u përfshirë në një situatë të tillë terroriste, pa patur gisht në të. Sipas tyre feja muslimane nuk propagandon vrasjen, për asnjë lloj arsyeje.
Burime të tjera deklarojnë se do të mbahet një protestë tjetër në Egjipt, edhe ky një vend më përqindjen mbizotëruese muslimane.
Pritet të shihet se cilat vende të tjera do t’i bashkohen kësaj vale protestash, dhe se në çfarë shkalle do të degradojë situata.
als_Latn als_Latn als_Latn als_Latn als_Latn